Tervetuloa mukaan Herra käyttää lääkäriä -ohjelmaan!
Tässä ohjelmassa olemme puhuneet tuki- ja liikuntaelimistä.
Tuki- ja liikuntaelimissä, kuten aika usein muissakin tapauksissa, -
kipu on yleisin syy, miksi hakeudutaan lääkärin vastaanotolle -
ja miksi huolestutaan omasta terveydentilasta.
Näin on hyvä. Kipu on siis tarkoituksenmukaista.
Sekin on suunniteltu. Ilman kipua voisi tapahtua ihan hirveitä.
Yleisimmät kivut tuki- ja liikunta- elinten kohdalla -
lääkärille tuloon ovat selkäkipu ja olkakipu.
Niitä olemme jo käsitelleet.
Sitten on eräs erikoinen kategoria: -
yhden nivelen kipu tai muutaman nivelen kipu, -
jonka takia hakeudutaan lääkärin vastaanotolle.
Tässä vaaditaan erityistä valppautta ja tässä on hyvin tärkeää -
saada kunnon anamneesi eli lääkäritermillä esitiedot.
Kun lääkärillä kerrot tästä kivusta, -
niin on hyvä aika seikkaperäisesti selvittää, -
milloin se alkoi, kauanko siis kestänyt, -
vaivaako se yöllä/päivällä, liikkeen jälkeen vai levossa.
Liittyykö siihen kuumetta, turvotusta, kuumotusta?
Myös se on tärkeää, mitä lääkkeitä syödään.
Sekin voi olla yhteydessä kipuasiaan, kuten pian näemme.
Lääkärin on myös syytä olla vähättelemättä potilaan kipua.
Vielä 1960-70 -luvulla lääkäreitä oli vähän.
Kun vastaanotolle tuli kipupotilaita, oli vähän erilainen kulttuuri.
Ajateltiin, että haetaan vain sairauslomaa. Näin ei pidä ajatella.
Kyllä tässäkin asiakas on aina oikeassa. Kipu on otettava vakavasti.
Tietysti on muistettava, että kivun tuntemisen herkkyys vaihtelee.
Se on erilainen eri ihmisillä. Kyllä potilas silti on oikeassa.
Kipu on tutkittava ja selvitettävä.
Mitä nämä yhden nivelen kivut sitten voisivat olla?
Nyt mennään kiinnostavalle alueelle, -
koska tässä sen sairauden syy usein saadaan selville.
90 % sairauksista on sellaisia, että niitä on ja niitä tulee, -
muttei koskaan ihan varmuudella täsmällisesti saada tietää, -
mikä sen sairauden aiheuttaa.
No, yhden nivelen kivusta eräs yleisimpiä on kihti.
Suomessa on ainakin 30 000 kihtipotilasta.
Tässä tulee esiin se, mitä lääkitystä käytetään.
On yllättävää, että yleisin kihdin syy ei ollutkaan -
alkoholi, mässäily ja vastaavat, joihin se usein liitetään, -
vaan nesteenpoistolääkkeiden käyttö.
Suurin osa Suomen kihtitapauksista liittyy niiden käyttöön.
Sivuvaikutuksena muunkin lisäksi voi tulla kihtitaipumusta.
Tämä ei tarkoita nesteenpoisto- lääkkeiden käytön lopetusta.
Ei suinkaan. Asia pitää huomioida ja käyttää ko. lääkettä -
tarkasti lääkärin määräämällä annoksella.
Usein sen käyttö on vahvasti perusteltua lisälääkkeenä -
verenpainetaudissa ja sydämen vajaatoiminnassa.
Useimmiten ilman sitä ei tulla toimeen, -
mutta annostus mahdollisimman pieneksi. Nesteenpoistolääkkeen -
eräs tehtävä on poistaa elimistöstä natriumia eli suolaa.
Vähentämällä hiukan suolan käyttöä voidaan ehkä vähentää lääkettäkin.
Tämä on aina lääkärin erikseen huolellisesti arvioitava.
Ne ovat hyviä, tehokkaita verenpainetaudin lisälääkkeitä, -
joten niitä ei tässä sen enempää ole syytä moittia.
Kihti alkaa usein isovarpaan tyvinivelestä.
Se on jonkinlainen katastrofi: kova tuska, kipu, kuumotus, -
turvotus. Joskus myös voi nousta vähän kuumetta.
Oireet alkavat äkillisesti, usein yöllä -
ja huipentuvat noin 12 tunnin kuluessa.
Joskus prosessi kestää useita päiviä.
Kun hoitamaton kihti etenee, niveloireita tulee yhä useammin, -
ne kestävät kauemmin ja voivat mennä muihinkin niveliin.
Vaikka lääkäri kuinka selittää, kun kihti on todettu, -
mitä saa syödä/juoda, niin potilaat aika usein ovat piittaamattomia.
Ohjeita ei mielellään noudateta.
On ikävää lopettaa kaiken kivan syöminen.
Tosin se on vähän myytti, koska ruokavalio voi olla herkullinen, -
vaikka siitä poistetaan kihtiä aiheuttavat asiat.
Kihti voi myös kroonistua, jos ohjeita ei noudateta, -
lääkityksiä ei käytetä eikä muunnella.
Siinä sitten nivelturvotus ja -kipu vaivaavat jatkuvasti.
Siitä tulee jatkuva riesa. Hoitamaton kihti voi -
pitkittyessään aiheuttaa niveleen pysyvää vauriota.
Hoitamaton kihti voi johtaa nivelen rikkoutumiseen ja jäykistymiseen.
No, mitä kihdissä tapahtuu?
Nivelen sisälle muodostuu neulamaisia kiteitä.
Kuin kourallinen pieniä neuloja olisi heitetty niveleen.
Se selittää sen sietämättömän ja inhottavan kivun.
Mitä nämä kiteet ovat? Ne ovat virtsahapon suoloja.
Elimistö tuottaa ravinnosta liian nopeasti virtsahappoa, -
eli syödään kihtiä aiheuttavia ruoka-aineita -
tai munuaisten häiriön takia ei virtsahappoa erity tarpeeksi.
Silloin niveliin voi kiteytyä neulamaisia uraattikiteitä.
Usein aiheuttavana lisätekijänä on rasitus, -
jolloin kiteytyminen tapahtuu rasituksen jälkeen.
Nivelen mekaaninen rasitus ja alhainen lämpötila, -
kylmässä liikkuminen esimerkiksi edistävät kiteytymistä.
Toisaalta, jos niveliä ei kuormiteta (vähän liikkuva vanhus), -
niin ei välttämättä tule sitä nivelkihtiä.
Uraatti voi kasaantua ihonalaisiksi kyhmyiksi. Tulee ihomuutoksia.
Toinen ongelma on, että uraatti- kiteiden muodostamat kivet voivat -
aiheuttaa munuaiskiviä ja kiteytyä munuaisteihin.
10-20 %:lla kihtipotilaista on näitä.
Sehän on todella raju kipu, joka tuntuu täällä -
ja säteilee alavatsalle. Se on aika sietämätön kipu.
Sieltä se kivi usein tulee poiskin, -
mutta joskus niitä joudutaan ultraäänellä hajoittamaan.
Kihti voi iskeä moneen niveleen, -
mutta tyypillisesti isovarpaan tyviniveleen.
Se on ensioire puolessa tapauksista.
Yleisiä paikkoja ovat myös polvien, nilkkojen ja sormienkin nivelet.
No, mitkä ovat kihdille altistavia tekijöitä?
Alkoholi, erityisesti olut, yllättäen aspiriini.
Eräät veritaudit voivat aiheuttaa. Ikä tuo sitä mukanaan.
Kihti on harvinainen nuorilla.
Sitten kuuluisa metabolinen oire- yhtymä, aineenvaihduntahäiriö, -
joka liittyy usein diabetekseen ja moneen muuhunkin asiaan.
Sitten miessukupuoli on riski- tekijä. 80 % kihdeistä on miehillä.
Munuaisten vajaatoimintaan liittyy. Nesteenpoistolääkkeet mainittiin.
Mainittu nivelen ylikuormitus provosoi -
ja aiheuttaa kihtikohtauksen. Joskus yllättäen paastokin.
Ja perintötekijät. Voi olla periytyviä entsyymitoiminnan häiriöitä.
Psoriasis voi tähän liittyä. Sillä on omat niveltulehdusoireensakin.
Sitten runsaasti ns. puriineja sisältävät ruoka-aineet, -
joissa virtsahappoa muodostuu: esim. anjovis, maksa, -
sisäelimet. Kateenkorva on pahimpia, jota ei juuri meillä syödä.
Ranskassa herkutellaan kateen- korvalla ja yleensä sisäelimillä.
Hyvän ravintolan merkki usein on, -
että siellä on kihtikohtauslääkettä eteisen hyllyllä.
Näin voi vähän vitsikkäästi sanoa.
Sitten linnun ja kalan nahka. Jos siis syöt pieniä kaloja, -
se nahka on näytelmän konna. Valitettavasti esim. muikut ovat -
aika iso kihdin aiheuttaja, koska lihaan nähden tulee paljon nahkaa.
Itse herkuttelen mielelläni voissa paistetuilla muikuilla, -
jotka ovat todella herkkuruokaa.
Linnusta, esim. broilerista, pitäisi siis poistaa nahka.
Isosta kalasta nahan voi poistaa, koska sieltä usein tulee puriineja.
Riistaliha, sardiinit ja tämän tyyppiset.
Netissä ja apteekeissa on hyviä ohjeita, -
joita kannattaa hankkia ja pyytää ja ennen kaikkea noudattaa.
Jos niitä ei noudata, kyllä seurauksetkin ovat sen mukaiset.
Näitä kihtikohtauksia pamahtaa päälle.
Kihti selviää verikokeella.
Mitataan verestä suuri virtsahapon eli uraattipitoisuus.
Voidaan myös ottaa nivelnestenäyte, jota harvemmin tarvitaan.
Siitä mikroskoopilla tunnistetaan uraattikiteet, pienet "neulat", -
joita siellä on ja jotka aiheuttavat todella tuskallisen kivun.
Normaali uraattiarvo miehillä on noin 230-480 mikromoolia/litra.
Naisilla se on 150-350.
Yli 50-vuotiailla naisilla yläraja on 400 eli vähän korkeampi.
Krooninen hoitamaton kihti on myös röntgenkuvissa todettavissa.
Suomessa sairastaa kihtiä arviolta 30 000 ihmistä.
Kyseessä ei siis ole mikään pikku- juttu, mutta hoituu helposti.
Ei siitä tarvitse kärsiä, kun noudatetaan (!!) -
ruokavalio-ohjeita. Lääkitykseen mennään tarvittaessa.
Se kyllä auttaa ihan hyvin, -
mutta kun yleensä muitakin lääkkeitä on, ne lisäävät lääkekuormaa.
Jotkut alan professorit ovat sitä mieltä, -
että mieluummin ei yli 3 lääkettä. Se on käytännössä mahdotonta.
Käytännössä on usein 5 lääkettä, mikä on jo aika iso juttu.
Joskus on enemmänkin, mutta siinä kannattaa noudattaa -
sisätautilääkärin ohjeita oikean lääkeyhdistelmän löytämiseksi.
Sitten meillä on reaktiiviset artriitit.
Jostakin syystä joku nivel kipeytyy, -
ja sitten alkaa salapoliisin työ, mistä se johtuu.
Muistan erään 40-kymppisen rouvan, -
jolla oli kova kiputila kyynärpäässä.
Häntä oli pidetty pinnarina ja moitittu.
Sairaskertomuksessa luki jotain, mitä ei ikinä saisi.
Oli epäilty, että hän kuvittelee oireita. Se on täysin väärin.
Ei kukaan tule lääkäriin kuviteltujen kipujen kanssa.
Jos tulee, se on niin harvinaista, -
etten ole siihen itse 40-vuoden aikana törmännyt.
Kyllä se on aina todellista. Häntä oli pidetty vähän häirikkönä -
ja hän oli tullut lääkäriltä toiselle.
Hän tuli vastaanotolleni, niin rupesin tutkimaan.
Asiallinen 40-kymppinen nainen. Kysyin ylen tärkeitä esitietoja.
Katsoin kyynärpäätä.
Potilaan haastattelu ja nivelen tutkiminen ovat aina tärkeitä.
Pitää painella, tutkia kierto- ratojen kunto. Tutkia huolella.
Ei riitä, että tutkitaan verikoe- liuskaa ja röntgenkuvia päätteeltä.
Haastattelusta ja tutkimisesta se lähtee.
Ei tästä päästä koskaan yli. Vaikka telelääketiede on ihan hyvä,
niin A ja O on iskeä sormensa kiinni potilaaseen.
Tutkin sitä niveltä, niin ei se mennyt edes suoraksi.
Se oli turvonnut ja kipeä. Kysyin naiselta, -
mitä hän on viime aikoina tehnyt. Kävi ilmi, -
että noin kuukausi sitten hän oli ollut Romaniassa ja saanut -
kovan turistiripulin. Siitähän se lähti purkautumaan ja selvisi, -
että hänellä oli ollut salmonella.
Tämä oli salmonellan aiheuttama reaktiivinen artriitti.
Se selvisi siitä.
Reaktiivinen artriitti eli reaktiivinen niveltulehdus on -
steriili niveltulehdus. Ei siellä mitään bakteeria ole.
Sen laukaisee muualla kuin nivelessä oleva tulehdus.
Se on usein suolisto- tai suku- puolielinten bakteeritulehdus.
Tässä tulee esiin se, että on tärkeää kysyä muitakin asioita.
Potilaankin pitää kertoa kaikki viime viikkoina tapahtunut.
Vaikka olisikin vähän ikävää, että oli sukupuolitauti tms., -
niin se on avain diagnoosiin.
3 yleisintä bakteeria, jotka aiheuttavat 1 tai muutaman nivelen -
reaktiivista artriittia on klamydia, -
tämä ikävä sukupuolitauti.
Sitten on yersinia eli sianlihassa oleva bakteeri, -
joka voi tulla niin, että laudalla pilkotaan tuore sianliha.
Pannaan paistumaan tai muuten valmistetaan.
Samalla pesemättömällä laudalla pilkotaan vaikka salaatti.
Siinähän se tuli. Yersinia on kyllä harventumaan päin, -
mutta on se siellä mukana. Sitten oli salmonella.
Sitten on uusi tulokas kampylo- bakteeri, turistiripuli.
On hyvä muistaa, että semmoinenkin on ja se voi näitä aiheuttaa.
Se löytyy ulostenäytteestä. Joskus on sekä kampylo että salmonella.
Nämä ovat ne yleisimmät. Keuhko- klamydiakin ehkä aiheuttaa sitä.
Siitä vielä kiistellään, mutta on joka tapauksessa harvinainen.
1 nivelen reaktiivisen artriitin, steriilin niveltulehduksen -
taudinkuva on monipuolistunut.
Rinnalle on tullut vatsatautiepidemioiden -
ja väestötasojen tautiryppäiden kuvauksia.
Siinä on usein esiintynyt useiden nivelien tulehduksia -
ja se voi olla myös jännetulehdus.
Nämä ovat siitä hankalia, että 15 %:ssa tauti kroonistuu -
ja jää tavallaan pysyväksi vaivaksi.
Tämä on vanha jo antiikin Kreikassa tunnettu vaiva.
Hippokrateen erään tekstin on arveltu viitanneen siihen.
Suomessa tätä on paljon tutkittu. Tutkijat ovat kunnostautuneet -
tässä reaktiivisen artriitin tutkimisessa.
No, todellakin kampylobakteeri (turistiripuli) on tulossa -
vahvaksi reaktiivisen artriitin aiheuttajaksi.
Suomessa tämä ei ole mikään pikku- juttu. Ihmiset matkustavat paljon.
Meillä on laboratoriotutkimuksin todettua kampylobakteeritulehdusta-
noin 4 000 tapausta/vuosi eli aika paljon niitä on.
Sukupuolitauti klamydia on reaktii- vista artriittia aiheuttavista -
bakteereista Suomessa kumminkin yleisin.
Yersinian eli sianlihan osuus, pienenee jatkuvasti.
Uusien tapausten määrä Suomessa on vähän yli 1 000 vuosittain.
No, jos on turistiripuli, klamydia tai vastaava tulehdus, -
niin mitä se niveleen heijastuu? Miksi se menee yhteen niveleen?
Vaikkei nivel ole tulehtunut eikä siellä ole bakteeria, -
niin mikä tämä syntymekanismi on? On edelleen kiistanalaista, -
mitä siinä tapahtuu. Ehkä mukana on perinnöllistä taipumusta.
Suurimmalta osalta potilailta löytyy -
HLA-B27 positiivinen antigeeni verestä.
Tautia esiintyy silti myös ilman HLA-B27 -tekijää.
Laukaiseville mikrobeille (klamydia, kampylo, salmonella) -
on yhteistä, että ne ovat ns. gramnegatiivisia bakteereita.
Niiden vaikutus välittyy -
nivellimakalvojen kautta.
Siis ruoansulatuskanavan, virtsa- teiden ja hengitysteiden limakalvo.
Se on yhteistä. Nyt elämme aikaa, -
jolloin bakteerien rooli eri sairauksissa tulee yhä enemmän esiin.
Se on kuuminta terveydenhuollon tutkimusaluetta.
Ihan viime aikoina on käynyt ilmi, -
että suolistossa on limakalvon alla jatkuvaa pientä tulehdusta.
Se on tavallaan puolustusmekanismi, että syötäessä ei pääsisi -
verenkiertoon kaikenlaisia pöpöjä.
Tästä puhuttiin jo aikaisemmassa Herra käyttää lääkäriä -sarjassa, -
jossa käsiteltiin suolisto- ja vatsasairauksia.
DVD-settiä siitä voi tilata TV7:stä.
Tästäkin ehkä tehdään samanlainen sarja myöhemmin.
Näitä bakteereita siis pääsee jotenkin -
sen tulehduksen ohi elimistöön riehumaan.
Voi olla, että ne laukaisevat autoimmuunireaktioita.
Perinnöllisen taipumuksen omaava alkaa kamppailla itseään vastaan.
Tämä on se oletus. Kyllä meillä on ollut esimerkkejä jo pitkään.
Suomen vaarallisimmasta eläimestä, borrelioosin aiheuttajapunkista -
pääsevät bakteerit elimistöön.
Se aiheuttaa niin rankan lihas- ja nivelkivun joillakin, -
että voitaisiin puhua tuplaturbo- fibromyalgiasta.
On hyvä muistaa oudoista moninive- lisistä lihas- ja niveloireista, -
että siellä voi olla borrelia, joka pitää katsoa.
Borrelia levittää lisäksi aivotulehdusta, johon on rokote.
Se kannattaa ilman muuta ottaa, jos asuu alueella, missä sitä on.
Jo aikaisemminkin on tiedetty, -
että muutamaa muutakin kiusallista tautia borreliat välittävät.
Siitä on tullut aika riesa. Punkki on yhä Suomen vaarallisin eläin.
No, mikä on taudinkuva reaktiivisessa artriitissa?
Ensioireista kuluu 1-2, jopa 4 viikkoa siihen oireitten tuloon.
Tällä 40-vuotiaalla naisella, joka oli Romaniasta saanut salmonellan, -
reaktiivinen artriitti puhkesi noin 4 viikon kuluttua.
Laukaiseva infektio oli hänelläkin jo häipynyt.
Eihän se kauan kestä. Se piti löytää potilasta haastattelemalla.
Salmonella- ja yersiniainfektio voi myös olla täysin oireeton.
Ei ehkä itse tiedä sairastaneensa turistiripulia -
tai ei lievänä ole noteerannut sitä.
Se voi silti laukaista reaktiivisen artriitin.
Siinä katkeaa yhteys esitietojen ja taudin välillä.
Kyseessä on siis epäsymmetrinen alaraajapainotteinen niveltulehdus.
Se voi siirtyä isosta nivelestä toiseen.
Käsien/jalkojen pikkuniveletkin voivat tulehtua, mikä nivel vaan.
Ristisuoliluussa voi olla tulehdus, jännetulehdus, limapussin tulehdus, -
silmän tai värikalvon tulehdus. Se voi siis sielläkin reagoida.
Iholle voi tulla kyhmyruusua eli punaisia kuumia patteja sääriin.
Se on aika yleinen oire. Suun limakalvolla voi olla aftoja.
Sitten virtsaputken tulehduksia.
Joskus sydänlihaksen tai sydän- pussin tulehduskin on mahdollinen.
Tyypillistä on siis se, että tulehdus voi siirtyä nivelestä toiseen.
Se ei rajoitu pelkästään niveliin, -
vaan voi olla jänteissä, jänteiden kiinnityskohdissa.
Lihassurkastumia voi tulla, jos välttää lihaksen käyttöä.
Sekin voi viitata siihen, että siinä on jotain outoa, -
kun lihas surkastuu selittämättömästä syystä.
Sitten on Reiterin oireyhtymä.
Siinä niveltulehdus, virtsatulehdus ja silmän värikalvon tulehdus -
ilmenevät samaan aikaan. Nämä tulevat useimmiten -
sukupuoli- ja joskus suoliston bakteeri-infektion seurauksena.
Diagnoosi tehdään yleensä hyvillä esitiedoilla.
Sairauden kuva, muut nivel- tulehdukset poissuljetaan.
Suljetaan pois nivelreuma, kihti, selkärankareuma ja nivelkuluma, -
joka voi äkäisessä vaiheessa tehdä samantyyppisiä oireita.
Jos potilaalla on psoriasis, aika ilmeistä on, -
että se voi olla psoriasis- tulehdusta.
Röntgentutkimuksia ei yleensä tarvita.
Taudin alkuvaiheessa röntgenkuvat ovat normaaleja.
Taudin pitkittyessä voi tulla luu- piikkejä/ristisuoliluun tulehdusta.
Ennuste on yleensä hyvä näissä.
Kyllä ne rauhoittuvat eivätkä jätä pysyvää haittaa.
30 %:lle potilaista voi tulla pitkäaikaisia kipuja.
Noin 15 %:lla se pitkittyy ja voi aiheuttaa ongelmia.
Sitten tulevat värikalvon tulehdus ja silmäongelmat.
Sukupuolitautien laukaisemassa tulehduksessa -
ennuste on yleensä vähän huonompi.
Ei tämä vaadi yleensä kummempaa hoitoa.
Potilas voi rasittaa itseään voinnin sallimissa rajoissa.
Liikuntaa, lihasten venyttelyä ym. kun odotellaan paranemista.
Voi käyttää tulehduskipulääkkeitä. Joskus voi laittaa -
niveleen kortisoniruiskeen. Tietysti klamydia hoidetaan -
ja tarkistetaan salmonellan paraneminen.
Joskus potilaalle voi kirjoittaa antibioottikuurin mukaan maahan, -
missä näitä on. Jos on ollut reaktiivinen artriitti, -
on lupa kirjoittaa resepti varalle.
Todennäköisesti kampylobakteeri aiheuttaa näitä jatkossa eniten.
Valppautta ja huolellisuutta! Ei juoda mitä tahansa lomakohteessa.
Ennen kaikkea ei laiteta jääpaloja juomiin!
Se on ehdoton kielto.
Kiitos, että olet seurannut Herra käyttää lääkäriä -sarjaa.
Mikäli sarjasta on ollut sinulle hyötyä tai iloa, -
voit olla mukana tukemassa sarjan tuottamista jatkossakin.
Voit soittaa tukipuhelimeen 0600-10077.
Puhelun hinta on noin 10 euroa.
Voit myös laittaa tilille tukimaksun.
Laita siihen viite, niin se kohdentuu tälle ohjelmalle.
Tilinumero näkyy ruudussa.
Tekstitys: Tuula-Riitta Virrankare